88 



eller udenfra indtrængte Dele for Benlegemer, hvormed hint 

 Net skulde staae i Forbindelse. Da Kugledannelsen er hyp- 

 pigst i Dentinens Peripherie, finder man ogsaa oftest angivet, 

 at det især er Dentinrørenes yderste Grene , der communicere 

 med Benlegemer. 5) Angaaende de Benlegemer meget lignende 

 isolerede Former, som forekomme hos enkelte Dyr i Dentinens 

 Indre, har jeg Intet at tilføie til, hvad der allerede er anført 

 p. 75. 6) De uformelige store Kalkmasser i Dentinens Indre, 

 især i den saakaldte Kornsubstants hos visse Dyr (p. 76), vilde man 

 neppe have forvexlet med Benlegemer, hvis man ikke netop her 

 havde troet at see en større Lighed mellem Tandsubstants og 

 Bensubstants end andetsteds. 7) Ligesom man paa den ene 

 Side i Dentinen har forvexlet Kalkaflejringerne med Benlegemer, 

 saaledes har man paa den anden Side antaget de fine Gange 

 (p. 80) i Cementet for Dentinrør; men da jeg kun undtagelses- 

 vis (hos Dugong) har iagttaget en Forbindelse mellem Benlege- 

 mer og hine fine Gange, kan Antallet af de herhen hørende 

 Feiltagelser kun været ringe. 8) Endelig har den ufuldstændige 

 Udvikling af de forskjellige Tandsubstantser i Rodens yderste 

 Spids og de forskjellige Substantsers saa at sige mechaniske 

 Sammenblanding (p. 77) foranlediget Antagelsen af en Forbin- 

 delse mellem Dentinrørenes og Benlegemernes Grene; men med 

 nogen Øvelse har man netop her den bedste Ledighed til at 

 see Forskjellen mellem hine Grene og mellem Benlegemer og 

 Kalkaflejringer. 



Jeg har i den originale Afhandling kritisk gjennemgaaet de 

 herhen hørende Iagttagelser og viist, hvorledes de skulle ud- 

 tydes. Mærkeligt er det, hvor ofte denne vildfarende Mening 

 anføres, men hvor sjeldent man finder den paagjældende Iagt- 

 tagelse afbildet. Dette er ikke uden Betydning; thi man kan 

 vel under en Iagttagelse i første Øieblik tage feil; men skrider 

 man til at afbilde den, maae Forholdene stille sig ganske ander- 

 ledes klart for Øie end ved den blotte Betragtning, naar man 

 ellers ikke ogsaa under Afbildningen lader Phantasien frit Løb. 



